Rikunarita-ORG/Wikinium huggingface dataset:
# 2021 ఇజ్రాయెల్-పాలస్తీనా యుద్ధం

| 2021 ఇజ్రాయెల్-పాలస్తీనా సంక్షోభం |
| --- |
| ఇజ్రాయెల్ పోలీసు అధికారులు |
| తేదీ | 6–21 May 2021 (2 వారాలు and 1 రోజు) |
| స్థలం | ఇజ్రాయెల్ , పాలస్తీనా , ఇజ్రాయెల్-లెబనాన్ సరిహద్దు , గోలన్ హైట్స్ |
| ఫలితం | రెండు వైపులా విజయం సాధించారు. |

LL-Q8097 (tel)-V Bhavya-2021 ఇజ్రాయెల్-పాలస్తీనా యుద్ధం
ఇజ్రాయెలీ-పాలస్తీనా వివాదం 10 మే 2021న ప్రారంభమైంది.మే 21న కాల్పుల విరమణ ఒప్పందం అమలులోకి వచ్చే వరకు కొనసాగింది.

## నేపథ్య

2021ఏప్రిల్ మధ్యలో పవిత్ర ముస్లిం నెల రంజాన్ ప్రారంభమైనప్పటి నుంచీ రాత్రి పూట పోలీసులకు, పాలస్తీనియన్లకు మధ్య పలుమార్లు ఘర్షణలు చోటు చేసుకుంది.ముస్లింల ప‌విత్ర రంజాన్ మాసం ఏప్రిల్ 12వ తేదీన ప్రారంభం అయింది. కోవిడ్ సంద‌ర్భంగా అల్ అక్సా మ‌సీదు వ‌ద్ద ఆంక్ష‌లు విధించారు. కేవ‌లం 10 వేల మంది మాత్ర‌మే ప్రార్థ‌న చేసుకునేందుకు ఇజ్రాయిల్ అనుమ‌తి ఇచ్చింది.అయితే ఇదే ప్రాంతంలో యూదుల‌కు చెందిన ఫ‌స్ట్‌, సెకండ్ టెంపుల్స్ ఉన్నాయి. దీన్నే టెంపుల్ మౌంట్ అని కూడా అంటారు. రంజాన్ ప్రార్థ‌న‌ల‌కు వ‌చ్చిన వేలాది మంది ముస్లింల‌ను అల్ అక్సా మ‌సీదు నుంచి త‌రిమేశారు. పాల‌స్తీనా కుటుంబాల‌ను త‌ర‌లించేందుకు చేస్తున్న ప్ర‌య‌త్నాల వ‌ల్ల ఈ ఉద్రిక్త‌త‌లు ఉత్ప‌న్నం అయిన‌ట్లు తెలుస్తోంది. యూద సెట్ల‌ర్ గ్రూపు ఒక‌టి కొంత భూభాగం కోసం పాల‌స్తీనా వాసుల‌తో త‌గాదాకు దిగారు. సుప్రీంకోర్టుకు కూడా వెళ్లారు. దీంతో ఆ స‌మ‌స్య ముదిరడం వ‌ల్లే రెండు వ‌ర్గాల మ‌ధ్య గొడ‌వ ప్రారంభం అయిన‌ట్లు భావిస్తున్నారు. ఈ కేసులో ఇజ్రాయిల్ కోర్టు తీసుకున్న నిర్ణ‌యాన్ని ఈయూ,యూఎన్‌, బ్రిట‌న్ ఖండించాయి.ఏప్రిల్ 15న యూదు వ్యక్తిని ఒక పాలస్తీనా యువకుడు చెంపదెబ్బ కొట్టిన టిక్ టాక్ వీడియో వైరల్ అయ్యింది. దీనితో మరింత యుద్ద వాతావరణం నెలకొంది.తూర్పు జెరూసలెంలో కొన్ని పాలస్తీనియన్ కుటుంబాలను తరిమికొడతామని బెదిరించడం కూడా వారికి ఆగ్రహం తెప్పించింది. ఇది కూడా ఉద్రిక్తతలు మరింత పెరగడానికి కారణమైంది.ఏప్రిల్ 23న, దక్షిణ ఇజ్రాయెల్‌పై సరిహద్దు సైనిక బృందాలు 36 రాకెట్లను ప్రయోగించిన తర్వాత, IDF గాజా స్ట్రిప్‌లోని హమాస్ లక్ష్యాలపై క్షిపణులను ప్రయోగించింది. తూర్పు జెరూసలేంలో వందలాది మంది పాలస్తీనియన్లు ఇజ్రాయెల్ పోలీసులతో ఘర్షణకు దిగడంతో రాకెట్ కాల్పులు జరిగాయి. ఏప్రిల్ 25న ఐక్యరాజ్యసమితి ప్రతినిధి టోర్ వెన్నెస్‌ల్యాండ్ హింసను ఖండించారు. జెరూసలేం అంతటా రెచ్చగొట్టే చర్యలు నిలిపివేయాలి.ఇజ్రాయెల్ వైపు విచక్షణారహితంగా రాకెట్లను ప్రయోగించడం సరి కాదని తక్షణమే నిలిపివేయాలి వ్యాఖ్యానించారు. ఏప్రిల్ 26న, గాజా స్ట్రిప్ నుండి ఇజ్రాయెల్‌లోకి 40కి పైగా రాకెట్లు ప్రయోగించబడ్డాయి.

## గాజాలో నష్టం

గాజా లోనే ఎత్తైన భవనాల పై 232 సార్లు బాంబు దాడులు జరిగింది.కాల్పుల విరమణ తర్వాత మే 23 UNOCHA అంచనా ప్రకారం 1,042 గృహాలు ధ్వంసమయ్యాయి.53 పాఠశాలలు దెబ్బతిన్నాయి. 6ఆసుపత్రులు,11 క్లినిక్‌లు దెబ్బతిన్నాయి. మెట్రో రైల్ భూగర్భ సొరంగం వ్యవస్థ(97 కి.మీ.) నాశనం అయింది.మే 18న ఇజ్రాయెల్ వైమానిక దాడులు గాజాలోని 100,000 పుస్తకాల స్టాక్‌ను కలిగి ఉన్న భవనాలను నేలమట్టం చేసింది.

## కాల్పుల విరమణ ఒప్పందం

ఇజ్రాయెల్, హమస్ మధ్య తాత్కాలిక కాల్పుల విరమణ ఒప్పందం కుదిరింది. దీంతో ఇరుదేశాల మధ్య యుద్ధ వాతావరణం తొలగిపోయి శాంతి నెలకొన్నట్లేనని భావిస్తున్నారు.కాగా, ఇప్పటి వరకు జరిగిన ఘర్షణలో 232 మంది పాలస్తీనియన్లు, 12 మంది ఇజ్రాయెల్ ప్రజలు మరణించారు. ఇజ్రాయెల్ చేస్తున్న దాడుల కారణంగా గత 11 రోజులుగా గాజా ప్రజలు ప్రణాలు అరచేతిలో పెట్టుకొని భయం గుప్పిట్లో జీవించారు.ఇరు దేశాలు కాల్పుల విరమణ ఒప్పందానికి ఒప్పుకున్నాయని అధికారిక వర్గాలు సైతం వెల్లడించినట్లు సమాచారం.

## మూలాలు
# సల్మాన్ రష్దీ

|  |
| --- |
| **సల్మాన్ రష్దీ** |
|  2008 సెప్టెంబరులో అమోస్ ఓజ్ స్మృత్యర్ధం ఏర్పాటు చేసిన ఫలహారవిందు సందర్భంగా |
| జననం:
 | 19 జూన్ 1947, 1947
 |
| వృత్తి:
 | నవలా రచయిత, వ్యాసకర్త
 |
| జాతీయత: | యునైటెడ్ కింగ్‌డమ్ |
| విషయం  | విమర్శ, యాత్రా సాహిత్యం |
| ప్రభావాలు: | గ్యుంటర్ గ్రాస్, గాబ్రియేల్ గార్సియా మార్కీజ్, ఇటాలో కాల్వినో, వ్లాడిమిర్ నబకోవ్, జేమ్స్ జాయిస్, హోర్జె లూయిస్ బోర్హెస్, థామస్ పించోన్, మిఖాయిల్ బుల్గకోవ్, ఫ్రాంజ్ కాఫ్కా |

**సల్మాన్ రష్దీ** (Salman Rushdie) భారతీయ సంతతికి చెందిన బ్రిటీషు నవలా రచయిత, వ్యాసకర్త. 1981లో తన రెండవ నవల *మిడ్‌నైట్ చిల్డ్రన్* (Midnight Children) (1981) బుకర్ ప్రైజు గెలవడంతో తొలిసారిగా వార్తల్లోకెక్కాడు. ఈయన ప్రారంభంలో వ్రాసిన కాల్పనిక సాహిత్యమంతా భారత ఉపఖండము నేపథ్యముగా రచించబడినది. ఈయన శైలిని చారిత్రక కాల్పనికతతో మిళితమైన మాజిక్ రియలిజంగా వర్గీకరిస్తూ ఉంటారు. ఈయన నాలుగవ నవల "శటానిక్ వర్సెస్" (సైతాను వచనాలు) సంచలనాత్మక, వివాదాస్పద నవల. ఇది అనేక దేశాలలో నిషేధించబడింది. ప్రపంచవ్యాప్తంగా అనేక దేశాలలో ముస్లింలు దీనికి వ్యతిరేకంగా ప్రదర్శనలు జరిపారు. అందుకు అతను చావు బెదిరింపులు కూడా ఎదుర్కొన్నాడు. ముంబైలో జన్మించిన ఇతడు, ప్రస్తుతం ఇంగ్లాండు పౌరసత్వం తీసుకున్నాడు. ఖురాన్ లో చేర్చడానికి నిరాకరించిన కొన్ని వచనాలలో ముగ్గురు ఆడ దేవతలని పూజించడానికి అనుమతిస్తున్నట్టు వ్రాసి ఉంది. ఈ దేవతల పేర్లు అల్లాత్, ఉజ్జా, మనాత్. ముస్లింలు నిరాకరించిన ప్రవచనాలని బయట పెట్టినందుకు అతన్ని హత్య చెయ్యాలని ఫత్వా జారీ చెయ్యడం జరిగింది. ముస్లింలు ఏకేశ్వరోపాసకులు. వారు అల్లాహ్ తప్ప వేరే దేవుడు లేడని నమ్ముతారు. అష్ హదు అన్ లా ఇలహ ఇల్ అల్లాహ్ అంటే అల్లాహ్ తప్ప వేరే దేవుడు లేడని నేను ప్రవచిస్తున్నాను అని అర్థం. బైబిల్ లో తొక్కి పెట్టబడిన గ్రంథములు (Apocryphal books) ఉన్నట్టే ఖురాన్ లో కూడా నిరాకరించిన ప్రవచనాలున్నాయని పూర్వపు ముస్లిం చరిత్ర కారులు వ్రాసిన నిజాల్ని నేటి ముస్లిం పండితులు నమ్మడం లేదు. అందుకే సల్మాన్ రష్దీ వ్రాసిన "ధి శటానిక్ వర్సెస్" నవల చాలా ఇస్లామిక్ దేశాలలో నిషేదించబడినది.

## వ్యక్తిగతం

74 ఏళ్లవయసు.నాలుగు పెళ్లిళ్లు చేసుకొని భార్యలకు విడాకులు ఇచ్చిన రష్దీ తాజాగా పియా గ్లెన్ అనే కొత్త ప్రియురాలితో ప్రేమాయణం కొనసాగిస్తున్నాడు.

## న్యూయార్క్‌ లో దాడి

న్యూయార్క్‌లోని చౌతాక్వా ప్రాంతంలోని ఓ ఇన్‌స్టిట్యూట్‌లో సమావేశానికి సల్మాన్‌ రష్దీ 2022 ఆగస్టు 12న హాజరయ్యాడు. ఆయన ప్రసంగానికి సిద్ధమవుతున్న సమయంలో స్టేజిపైకి దూసుకొచ్చిన ఓ యువకుడు దాడికి పాల్పడ్డాడు. తీవ్ర గాయాలపాలైన ఆయనను ఆసుపత్రికి తరలించారు.

## మూలాలు